|  |  |
| --- | --- |
| Naziv obveznika: Gradsko kazalište Požega | Broj RKP-a: 32711 |
| Sjedište obveznika: 34000 Požega | Matični broj: 00959448 |
| Adresa sjedišta obveznika: Trg Svetog Trojstva 20 | OIB: 79173679205 |
| Razina: 21  | Šifra djelatnosti prema NKD-u: 9001 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2021. godine**

Vlasnik i osnivač Gradskog kazališta Požega je Grad Požega. Kazalište predstavlja i zastupa ravnatelj Kazališta, a tijela upravljanja Kazalištem su ravnatelj i Upravno vijeće.

U kazalištu se ustrojavaju sljedeći odjeli:

 a) Umjetničko-produkcijski i edukacijski odjel

 b) Administrativno – računovodstveni odjel

 c) Propagandno – informacijski

 d) Tehnički odjel

Djelatnost Gradskog kazališta Požega (GKP) obuhvaća edukaciju mladih i odraslih radom Male škole kazališta (MŠK), Srednjoškolske kazališne družine (SKAD) te odraslih amatera. Amatersku produkciju, profesionalnu produkciju i koprodukciju, kao i produkciju pokaznih predstava te glazbeno – scenskih uprizorenja. Ciljani broj premijera po sezoni je šest – što profesionalnih, što amaterskih.

S obzirom na to kako nema vlastiti ansambl, Kazalište vlastitu produkciju gradi temeljem principa "učenja kazališta", odnosno sretnim spajanjem stručnih kazališnih gostiju (pedagoga, redatelja, glumaca, dramaturga, scenografa), požeških amatera i bogate literarne baštine požeštine. Tako nastaju začudne predstave koje po cijeloj Hrvatskoj pronose dobar glas o postojanju kazališne svijesti Požege.

Radom Male škole kazališta (MŠK) i Srednjoškolske kazališne družine (SKAD) Kazalište stvara vlastite glumačke potencijale, no isto tako stvara i odgaja kazališnu publiku. Ovakvim pedagoškim radom koji za pojedine polaznike traje i do dvanaest godina Kazalište uspijeva iz svoje sredine svake godine „lansirati“ na Akademiju dramskih umjetnosti po jedno novo ime koje se tijekom godina afirmira na hrvatskoj dramskoj sceni.

**BILJEŠKE UZ PR-RAS**

1. AOP 063 – Pomoći proračunskim korisnicima iz proračuna koji im nije nadležan – prihod ostvaren od strane Ministarstva kulture za programsku djelatnost kazališta.

2. AOP 112 – Ostali nespomenuti prihodi – prihod ostvaren od ulaznica značajno veći negoli proteklog razdoblja jer je u proteklom razdoblju otkazan veliki broj predstava zbog COVID-a.

3. AOP 126 – Prihodi od pruženih usluga – prihod se odnosi na najam dvorane i malu školu kazališta te je veće u odnosu na prethodnu godinu zbog boljih uvjeta vezanih za COVID.

4. AOP 160 – Materijalni rashodi – ukupni materijalni rashodi veći su u odnosu na prethodno razdoblje jer su se povećale aktivnosti kazališta koje su u prethodnom razdoblju bile smanjenje zbog pandemije.

5. AOP 634 do 638 – Gradsko kazalište Požega ostvarilo je tekući višak u iznosu 15.173 kn što s prenesenim manjkom iz prethodne godine od 488 kn čini ukupni tekući višak u iznosu 14.685 kn.

**BILJEŠKE UZ BILANCU**

1. AOP 156 – Korisnik posluje preko lokalne riznice. Na jedinstveni račun riznice uplaćuju se svi prihodi i primici proračunskog korisnika. Isplata plaća kao i isplata tekućih i kapitalnih rashoda obavlja se preko riznice što je evidentirano na računu 167210.

2. AOP 158 – Ispravak vrijednosti potraživanja – prema izmjena i dopunama Pravilnika o proračunskom računovodstvu, propisana je obveza provođenja ispravka vrijednosti potraživanja, onih od 1 do 3 godine 50 %, te onih starijih od 3 godine 100 %. Tako ukupan iznos otpisa potraživanja iznosi 2.050 kn (odnosi se na potraživanja od 1 do 3 godine).

3. Gradsko kazalište nema sudskih sporova u tijeku.

**BILJEŠKE UZ PR-RAS FUNKCIJSKI**

**1**. AOP 105 – Službe kulture – 2.014.032 kn prema funkcijskoj klasifikaciji rashodi se odnose na službe kulture.

2. AOP 137 Ukupni rashodi prema funkcijskoj klasifikaciji iznose 2.014.032 kn što odgovara AOP 407 PR-RAS a.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

1. AOP 032 – Promjena u obujmu imovine – odnosi se na smanjenje potraživanja na temelju odobrenja kupcima zbog COVID-a u iznosu 22.000 kn.

**BILJEŠKE UZ IZVJEŠTAJ O OBVEZAMA**

1. AOP 038 – Stanje obveza na kraju izvještajnog razdoblja iznosi 98.879 kn i odnosi se na nedospjele obveze za neplaćene račune i trošak plaće za 12. mjesec.

Požega, 31. siječnja 2022.

Osoba za kontaktiranje: Slavica Kruljac, mag.oec.

Kontakt telefon: 034/311-321

Ravnateljica:

Valentina Neferović, prof.